วันนี้จะพาไปกินร้านอาหารที่มักได้รับการแนะนำสำหรับการเป็นร้านอาหารสำหรับชาวต่างชาตินะคะ นั่นก็คือร้านสุภัทราริเวอร์เฮ้าส์นั่นเอง ที่ไปก็เพราะพาครอบครัวพี่ที่เคารพรักท่านหนึ่งที่มาจากมาเก๊าไปรับประทานหละค่ะ
พิกัดร้านนี้ให้เข้าไปทางข้างๆ วัดระฆังโฆสิตารามหละนะคะ เลี้ยวเข้าไปจากถนนใหญ่ วิ่งไปตามทางแคบๆ จนสุดทางไปไหนไม่ได้แล้ว ก็จะมีซอยเล็กและแคบมากทางซ้ายมือให้เลี้ยวเข้าไปค่ะ เราขับรถไปนี่ สุดจะลุ้น ทางแคบเกิ๊น

ที่จอดรถก็อย่างที่เห็นนะคะ อยู่ในศาลา ไม่ได้เยอะมากหรอกค่ะ ได้แค่สี่คันเองแหละ ต้องเข้าไปจอดในร้านนะคะ

พนักงานพาเดินลัดเลาะไปที่ที่นั่งนะคะ

ที่นั่งจะมีทั้งโซนเอาท์ดอร์ (แต่น่าจะเหมาะกับมื้อเย็นและไม่ใช่ฤดูฝนมากกว่านะคะ แหะๆ) และอินดอร์ค่ะ

วันนั้นเราเลือกนั่งห้องแอร์ค่ะ

เมนูนะคะ มีภาพประกอบด้วย

ราคาสูงตามปกติของร้านประมาณนี้หละนะคะ

น้ำมะพร้าวให้ชาวต่างชาติที่มาด้วยค่ะ

ทอดมันกุ้ง ทอดมาได้กรอบ เนื้อกุ้งเยอะ อร่อยเลยค่ะ ครอบครัวชาวมาเก๊าบอกว่า โหวเส็ก อิอิ 

กระพงทอดน้ำปลา น้ำปลาน้อยไปหน่อยนะคะ แต่ปลาสดและทอดได้กรอบดีค่ะ

ต้มข่าไก่ รสชาติดี เข้มข้น เครื่องเยอะทั้งไก่และเห็ด อร่อยค่ะ

ยำถั่วพู รสจัดประมาณหนึ่ง รสชาติดีค่ะ

ส้มตำไทย ไม่เผ็ดง่ะ จานนี้ไม่โอสำหรับเราเท่าไหร่ค่ะ Smiley

คะน้าปลาเค็ม ตามมาตรฐานทั่วไปค่ะ แต่เราไม่ได้ถ่ายรูปมานะคะ แหะๆ

ถ้วยพริกน้ำปลา น่ารักอ้ะ ชอบข้าวของเครื่องใช้ที่นี่ค่ะ ทำโลโก้ของร้านเองทั้งหมดเลย

ข้าวของเครื่องใช้ของทางร้านค่ะ ดูคลาสสิคดี มีโลโก้ของที่ร้านด้วยค่ะ

มื้อนั้นหมดไป 2788 บาทสำหรับสี่ผู้ใหญ่หนึ่งเด็กค่ะ